'ఖైదీ నెంబర్ 150' చూసి ఇంప్రెస్ అయిన గవర్నర్
Jan 23, 2017, 10.40 PM IST
Chiranjeevi stills from Khaidi No 150
చిరంజీవి కమ్ బ్యాక్ మూవీ అంటే ఆడియెన్స్‌కి ఎంత క్రేజ్ వుందో తెలుగు రాష్ట్రాల గవర్నర్ నరసింహన్‌కి కూడా అంతే క్రేజ్ వుందట. చిరు కమ్ బ్యాక్ మూవీ చూడాలని గవర్నర్ కోరుకుంటున్నట్టు తెలుసుకున్న చిరంజీవి, రామ్‌చరణ్‌లు గవర్నర్ దంపతుల కోసం ప్రసాద్ ల్యాబ్స్‌లో ఓ స్పెషల్ షో ఏర్పాటు చేసినట్టు తెలుస్తోంది. చిరంజీవి కుటుంబసభ్యులతో కలిసి ఈ ఖైదీ నెంబర్ 150 చూసిన గవర్నర్.. సినిమాలో చిరు పర్‌ఫార్మెన్స్‌ని అభినందించకుండా ఉండలేకపోయారట.
ఇదిలావుంటే చిరు రీ ఎంట్రీతోపాటు ఖైదీ నెంబర్ 150 సక్సెస్‌ని స్వాగతిస్తూ కళాబంధు టి సుబ్బరామి రెడ్డి రెండు రోజుల క్రితమే గ్రాండ్ పార్టీ కూడా ఇచ్చారు. ఇరువురికీ సన్నిహితులైన సినీప్రముఖులు ఈ పార్టీకి హాజరైన సంగతి తెలిసిందే.